පවතින අධික වර්ෂාතනය හේතුවෙන් රාජංගණය ජලාශයේ වාන්දොරටු 12ක් විවෘත කිරීමත් සමග විල්පත්තුව ජාතික වනෝද්‍යානයට දකුණු මායිම්ව  ගලා බසින කලා ඔයේ ජල මට්ටම අඩි හයකින් පිටාර ගැලීම හේතුවෙන් පුත්තලම පරණ මන්නාරම් මාර්ගයේ වාහන ගමනා ගමනය සම්පූර්ණයෙන් නැවතී  ඇති බව පුත්තලම  ආපදා කළමණාකරණ ඒකකය සදහන් කරයි.රාජංගණය ජලාශයේ වාන් දොරටු 30න් 12ක් මේ වන විට විවෘත කර ඇති අතරල අඩි 8 බැගින් දොරවල් 4ක් ද,   අඩි 6 බැගින් දොරවල් 2ක් ද, අඩි 4 බැගින් දොරවල් 4ක්ද,  අඩි 2ක බැගින් දොරවල්  02ක් ද  විවෘතකර  ඇත.මේ හේතුව නිසාවෙන් විල්පත්තුව ජාතික වනෝද්‍යානයට දකුණු මායිම්ව ගලා බසින කලා ඔය-  එළුවන්කුලම පිවිසුමෙන් අඩි 6 ඉක්මවා පිටාර ගැලීම හේතුවෙන් පුත්තලම පරණ මන්නාරම් මාර්ගයේ වාහන ගමනා ගමනය සම්පූර්ණයෙන් නැවතී තිබේ.